El meu compte - CercaTot - BiblioGuies at Universitat de Lleida\nCercaTot: El meu compte\nEina de cerca i descobriment de recursos bibliogràfics de la Unitat de Biblioteca i Documentació.\nDetalls d'un registre\nApareix informació sobre el meu compte, reserves i préstecs, l'historial de cerca, els preferits i l'idioma.\nEn la pàgina resum que apareix en el el meu compte es mostra una vista general dels préstecs, reserves, sancions i avisos i les dades personals.\nSancions i avisos\nSi es té alguna sanció o avís de la biblioteca, es mostra una bandereta de color vermell indicant que hi ha contingut en aquesta pestanya. Si hi ha una sanció, es mostrarà la descripció del tipus de bloqueig i la data de vigència de la sanció.\nResum de les icones d'avisos que poden aparèixer en els diferents apartats:\nPréstec vençut o pròxim a vèncer (icona de rellotge)\nLa pestanya de préstec mostra, per defecte, els préstecs actius, amb la data de venciment, la data de renovació i la biblioteca propietària del llibre.\nDes d'aquesta pestanya a la part superior és pot:\nVeure els préstecs actius o l'històric de préstecs.\nOrdenar per data de devolució més antiga (vol dir que està més pròxima la devolució), més nova o per títol del llibre.\nRenovar tot o registre a registre, si:\n-no hi ha cap préstec vençut o cap bloqueig,\n-l'obra no ha estat reservada per altre usuari,\n-no s'ha arribat al màxim de renovacions\nDesplegar totes les línies de préstec per a veure els detalls.\nGuardar el o els registres seleccionats (xinxeta).\nDesplegar les opcions d'enviar (tres punts) per correu electrònic, imprimir, enviar a un gestor bibliogràfic.\nDes de cada registre, podem seleccionar, renovar o desplegar per a veure els detalls.\nPer més informació sobre els préstecs (quants es poden treure i durada).\nEs pot veure les reserves fetes sobre un exemplar però també s' hi s'ha fet una sol·licitud de compra.\nDes de la part superior es pot:\nFiltrar per tipus de sol·licitud (petició = reserva) o compra.\nOrdenar per estatus o títol\nDesplegar tots els ítems\nEnviar a (···) els ítems seleccionats\nDes de cada ítem, es pot cancel·lar si ja no es necessita l'exemplar reservat o demanat.\nDes de qualsevol pàgina del CercaTot, una vegada identificats, és pot accedir als registres guardats, les cerques guardades i a l'historial de cerca si és fa un clic sobre les icones que apareixen juntament al nom d'usuari en la part dreta de la barra superior de navegació. Aquesta secció s'anomena Els meus preferits.\nRegistres guardats: es troba el llistat de registres guardats i les accions que es poden fer amb els registres: citar, enllaçar, guardar, eliminar, etiquetar, etc.\nCerques guardades: Des d'aquí es pot configurar RSS, alertes o eliminar la cerca.\nHistorial de cerques: permet guardar la cerca o eliminar-la.\nDes d'aquí es pot guardar la cerca o eliminar-la.\nL'historial de cerca es perd un cop se surt de la sessió.\nDes d'aquí es pot canviar l'idioma de visualització de la interfície.\n<< Anterior: Reserves\nDarrera actualització: Feb 23, 2022 2:46 PM\nEtiquetes: catàlegs, CercaTot


Reportatge a Al-Jazeera: 'Encara donaran una medalla a Franco' - VilaWeb\nDissabte 17.05.2014 17:39\nDuríssim reportatge a la web de la cadena sobre la hipocresia del govern espanyol actuant contra usuaris de Twitter\nEn plena polémica per la decisió del govern espanyol de perseguir i castigar els usuaris de xarxes socials que facin comentaris ofensius, la cadena Al-Jazeera ha publicat avui en la seva web en anglès un article duríssim contra la hipocresia de l'executiu de Mariano Rajoy, alertant de la impunitat feixista i recordant els vincles amb el franquisme de la classe política governant. L'article, titulat 'Espanya contra Twitter', el signa la periodista Belén Fernández, que, entre més piulets que han passat per alt al govern espanyol, destaca els comentaris de Hermann Tertsch aplaudint l'afusellament de Companys.\nLa periodista recorda les detencions que va fer la guàrdia civil d'una vintena d'usuaris de Twitter del País Basc a qui acusaven d'enaltir ETA i de faltar al respecte de la memòria de les víctimes. Emmarca aquesta nova ofensiva del govern espanyol en tot un seguit de decisions i d'actituds de l'executiu espanyol, com ara l'aprovació d'una llei de seguretat ciutadana que restringeix les protestes i manifestacions al carrer.\n'Malauradament, per als suposats lluitadors contra el crim a Espanya, la qüestió de la impunitat obre una important caixa dels trons. Gràcies a una llei d'amnistia postfranquista, no hi ha hagut gens de justícia promulgada pel sistema espanyol en benefici de les víctimes dels crims franquistes. Això vol dir que els dos anys de presó que encaren aquells usuaris de Twitter signifiquen un total de dos anys més que no la quantitat de temps que poden passar a la presó, per exemple, els feliços inspectors de policia torturadors', explica Fernández.\nI continua així: 'Ana Messuti, un advocada penal internacional argentina que ha estat fonamental en una campanya per portar funcionaris franquistes davant la justícia a l'Argentina, va declarar en un article d'opinió el 2012 per a Al Jazeera que les autoritats espanyoles havien violat doblement el dret internacional "per no haver complert la seva obligació de perseguir i sancionar els crims de lesa humanitat comesos en el seu propi territori, i per haver jutjat, en canvi, el jutge especial que va mirar d'actuar d'acord amb aquestes obligacions".\nContinua així, la periodista d'Al-Jazeera: 'El problema en negar-se a encarar el passat no és només que el sofriment humà no es reconegui i no compensi. No vol dir que Espanya es trobi de sobte davant d'un escamot d'afusellament feixista, sinó més aviat que l'opressió del govern continuarà, sota el pretext de protegir els ciutadans contra el terrorisme i la violència.'\nI recorda: 'Tal com assenyalava la revista satírica El Jueves, el periodista espanyol Hermann Tertsch va escriure un piulet insistint que "la democràcia hauria aplaudit" l'execució per part de Franco del polític català Lluís Companys'.\nA més, destaca que, si bé el govern espanyol actua contra usuaris de Twitter per coses que diuen, no pren mesures per evitar atacs feixistes com el que hi va haver fa pocs dies d'un grup ultra, que va rebentar un acte d'homenatge a víctimes franquistes.\nI destaca els piulats d'un membre de les Noves Generacions del PP, Ángel Lara, que va arribar a desitjar a Twitter que tornés Francisco Franco, lamentant que es tornés a morir veient en què s'havia convertit Espanya.\n'Afortunadament per Lara i els usuaris de Twitter que pensen com ell, no sembla que el fantasma del Generalísimo es torni a morir aviat. Potser fins i tot tindrà la seva medalla de la policia.'


Meritxell Batet celebra que Torra "hagi complert" la resolució de la JEC i respecta la del TS\nPublicat 26/3/2019 14:55:02 +01:00CET\nLa ministra de Política Territorial, Meritxell Batet, ha celebrat aquest dimarts que el president de la Generalitat, Quim Torra, "hagi complert" la resolució de la Junta Electoral (JEC) i ha dit respectar la resolució del Tribunal Suprem, que ha rebutjat les mesures cautelaríssimes que demanava Torra per evitar la resolució de la JEC.\nHa declarat als periodistes que la neutralitat de les institucions públiques és fonamental: "Est bé que les institucions públiques i democrtiques les puguem sentir com a prpies, qualsevol ciutad, pensi el que pensi".\nLa també candidata a les eleccions generals del PSC per Barcelona ha argumentat que aquesta neutralitat als espais institucionals ha de respectar-se independentment de qui "ostenti la responsabilitat de governar".\n"Est bé que la Generalitat de Catalunya hagi complert amb la resolució de la JEC i que es garanteixi aquesta neutralitat institucional", concretament durant la campanya, i ha lamentat que hi hagi partits que estan fent girar el seu discurs entorn dels llaos.\nPreguntada per si considera que Cs est fent-ho, ha respost que "hi ha partits que tenen poques coses per proposar i s'acaben centrant en declaracions de curt recorregut".\n"Posen molt el focus en la confrontació pura i dura amb altres forces polítiques, per no en una confrontació o contrast de polítiques concretes per resoldre problemes reals", ha afegit.


Éxit de públic en la setena edició de la l\_\_\_'Adernats Vinitfest 2018 al celler de Nulles\nEl passat 30 de juny, dissabte, Nulles va celebrar la setena edició de l\_\_\_'Adernats Vinitfest, un festival que uneix els vins i caves Adernats amb música i gastronomia del territori. En cada edició, el festival s\_\_\_'ha anat superant i enguany s\_\_\_'han esgotat les entrades un dia abans del festival. Des de les 22.00 hores fins a la matinada, Nulles va esdevenir un centre de referència enològic, gastronòmic i musical.\nAl recinte es podien trobar 3 espais: l\_\_\_'Escenari Catedral –on es va fer la gala audiovisual i les actuacions de música en directe-, el pati interior –reservat als punxa discos com espai més festiu- i les \_\_\_'ARTcades\_\_\_' a l\_\_\_'interior del celler modernista –reservat a exposicions d\_\_\_'artistes del territori i a la contemplació de l\_\_\_'arquitectura.\nAdam Albert, membre de l\_\_\_'organització del festival, fa una valoració molt positiva de la jornada, «estem molt contents; hem omplert, les entrades estan totes venudes des d\_\_\_'ahir. Lamentem, això sí, que moltes persones no hagin pogut acudir a la festa i esperem que l\_\_\_'any que ve tothom hi pugui participar», assegura.\nUna de les principals novetats d\_\_\_'aquesta edició ha sigut el concurs audiovisual SE7GRAUS (Set Graus), en què han participat una vintena de curtmetratges. Al final de la nit, tant el públic com el jurat van triar el seu guanyador, tot i que el nivell general va ser excel·lent. L\_\_\_'objectiu d\_\_\_'aquest concurs és potenciar i crear sinergies entre el sector empresarial i les joves promeses del món audiovisual. «És un orgull participar en aquest projecte, ha sortit genial com cada any, però crec que amb el concurs audiovisual hem aconseguit sumar una mica més», afegeix l\_\_\_'Adam.


Les 75 hores de formació combinen explicacions teòriques amb activitats més pràctiques fora de l'aula\nper Redacció dimarts, 4 de febrer 2020 - 17:00h\nUna quinzena de persones, majoritàriament estudiants de la Universitat de Lleida (UdL), aprenen des d'aquest gener i fins al pròxim 25 d'abril el llenguatge de signes. Es tracta del Curs de nivell 1 de llengua de signes catalana que ofereix l'Institut de Llengües (IL) de la UdL «per atansar el valor d'aquesta llengua a tota la ciutadania», explica la seva directora, Montserrat Casanovas.\nEl curs que s'imparteix els dissabtes al matí al campus 1 d'octubre, va a càrrec de Marisa Alvarado Esteve i Ignasi Martín Sauret, membres de l'associació Junts trenquem barreres i autors del Diccionari Temàtic Bàsic en Llengua de Signes Catalana de Ponent (1996) i del Diccionari temàtic de llenguatge de signes català (editat el 1996 i revisat i ampliat fins als 3.900 signes, el 2004).\nCombinen explicacions teòriques, amb activitats més pràctiques\nLes 75 hores de formació combinen explicacions teòriques (50 hores) amb activitats més pràctiques (25 hores) fora de l'aula, amb l'objectiu que l'alumnat adquireixi les habilitats necessàries per poder comunicar-se amb persones sordes i mudes. Des de fa dos anys Alvarado i Esteve, imparteixen tallers de llengua de signes a les voluntàries i els voluntaris lingüístics de la UdL. Però enguany, des de la direcció de l'IL es va decidir obrir a la societat la possibilitat de formar-se en aquest llenguatge, tot programant un curs de llarga durada.\n«Esperem que tingui continuïtat en els anys vinents i que augmenti l'interès per la llengua de signes, tant en l'àmbit universitari com en tota la societat, com a eina integradora», afirma Casanovas. Enguany, en fa 400 que es publicava el primer tractat modern de fonètica i logopèdia on es proposava un mètode d'ensenyament oral de les persones sordes mitjançant l'ús de signes manuals: Reduction de las letras y Arte de enseñar á ablar los Mudos (1620), de Juan de Pablo Bonet.\n25 anys del reconeixement oficial de la llengua de signes catalana\nPresenten a la UdL el projecte que preveu la creació d'un museu virtual fallaire


Diagnòstic i tractament de la lateralitat\nEn el procés evolutiu de l'ésser humà hi ha diverses etapes: Organització homolateral, contralateral, lateral i supralateral.\nL'organització lateral ens permet integrar i desenvolupar el llenguatge, els coneixements espai-temporals, els codis culturals (lletres i nombres), el raonament lògic…\nQuant millor ordenades estan les funcions de cadascun dels dos hemisferis cerebrals, com més gran sigui la qualitat d'intercanvi d'informació entre ambdues estructures nervioses, millors seran els resultats de l'activitat cerebral.\nEl correcta predomini d'un costat sobre l'altre, en la motricitat de tot el cos, de la mà, en la cama i en l'arribada de les informacions, ull i oïda; confirma que l'ordre de l'estructura nerviosa és adequada i permet integrar els coneixements culturals amb més facilitat.\nSaber si un nen és destre o esquerrà, si presenta encreuament lateral (domini d'una mà i de l'ull contrari), si té lateralitat tardana (encara no està definit en les seves funcions laterals i ha d'iniciar els aprenentatges escolars), si és un nen esquerrà contrariat (tot ho fa amb l'esquerra, menys escriure), destre contrariat (escriu amb l'esquerra i tot la resta ho fa amb la dreta)… és fonamental per diagnosticar la causa de la presència d'alteracions escolars.


Balaguer aprova una ordenança per a la millora dels mercats\nTambé s’ha aprovat un conveni amb l’Agència de l’Habitatge de Catalunya per a la gestió de l’ús d’11 habitatges de titularitat pública per a destinar-los a habitatge social\n26, juny, 2020\nBalaguer ha celebrat aquest dijous 25 de juny el primer ple presencial després dels mesos de confinament. Durant la sessió plenària s’ha aprovat per unanimitat l’ordenança de mercats de venda no sedentària de Balaguer. Abans de la seva aprovació la Paeria s’ha reunit amb els agents implicats per a crear una normativa que millorés el mercat dels dissabtes, així com els mercats puntuals. Aquesta nova ordenança regula aspectes com la tipologia de parades, la concessió de llicències, el reciclatge i drets i deures dels paradistes, entre altres.\nDurant el ple també es va aprovar de forma provisional la modificació puntual de les normes subsidiàries de planejament de Balaguer en l’àmbit de l’estudi de detall dels carrers Urgell, Campllong i Serra d’Almenara per a la construcció d’una gasolinera.\nD’altra banda la Paeria ha aprovat un conveni amb l’Agència de l’Habitatge de Catalunya per a la gestió de l’ús d’11 habitatges de titularitat pública per a destinar-los a habitatge social. En aquest punt, el regidor del grup municipal Balaguer Ara Sí, va fer la petició als grups amb representació al Parlament de notificar que a la província de Lleida els Serveis Socials s’haurien de transferir als ajuntaments en poblacions com Balaguer, Tàrrega o Mollerussa, entre altres. La resta de grups municipals van donar recolzament a la proposta de Joan Pla.\nCom a assumpte d’urgència Balaguer també va aprovar les festes locals del 2021 per a facilitar la creació del calendari festiu a les escoles.


La Festa Major de Sant Feliu del Racó inclourà enguany una quinzena d’activitats a partir de divendres\nLes propostes tindran lloc del 25 al 27 d'agost.\nL’organització ha suspès les propostes previstes per al dissabte a la tarda per no interferir en la convocatòria de la manifestació #Notincpor a Barcelona\nLes associacions de veïns i veïnes de Sant Feliu del Racó i El Racó han preparat una quinzena d’activitats per a tots els públics per celebrar una nova edició de la Festa Major d’aquest nucli veïnal, que enguany tindrà lloc del 25 al 27 d’agost.\nLes activitats engegaran divendres 25 d’agost a les Antigues Escoles, amb un karaoke infantil que començarà a les 18 hores. Dues hores més tard, a les 20 hores, es donarà el tret de sortida al 4r Corretapes de Sant Feliu del Racó, que s’allargarà fins a les 22.30 hores i que compta amb la participació de La Llosa del Casino, la Masia del Racó, el Centre Feliuenc, el Nou Racó i Mas Umbert. Tots ells oferiran un tast de menjar i beguda a un preu de 2,5 euros.\nDesprés del repic de campanes que s’ha programat a les 21 hores, la plaça del Doctor Puig acollirà un espectacle infantil a càrrec de Jaume Ibars, mentre que a les 23 hores hi haurà un concert de versions de rock català amb el grup Cat & Crack. Les propostes finalitzaran amb música al chill-out del xiringuito de la plaça a partir de la 1 de la matinada.\nDissabte 26 d’agost les activitats engegaran a les 10.30 hores amb una xocolatada infantil i tallers de bombolles, flors i balenes, tot programat a les Antigues Escoles de Sant Feliu. Tampoc faltarà enguany la festa de l’escuma a la plaça del Dr. Puig, que s’ha previst a les 12.30 hores i que anirà a càrrec dels Bombers Voluntaris de Castellar.\nD’altra banda, l’organització ha informat que han quedat suspeses les propostes previstes per a la tarda del dissabte (un karaoke i campionat infantil de futbolí i també un campionat de futbolí de Festa Major). Pel que fa a les activitats infantils que s’havien de dur a terme a partir de les 18 hores, es preveu poder-les programar durant el matí. Aquesta decisió s’ha pres amb l’objectiu de no interferir en la manifestació ciutadana contra els atemptats terroristes i en solidaritat amb les víctimes, convocada als Jardinets de Gràcia de Barcelona a les 18 hores sota el lema #Notincpor.\nCal apuntar que sí que es mantindran “Les Cantades de Sant Feliu”, que tenen una llarga tradició de més de 60 anys. Com cada any, els cantaires, Els més Tranquils de Sant Feliu, recorreran el nucli fent diverses parades (Casino, passeig de les Roques, Vinya del Quico, plaça del Cim, Ca l’Estrada i plaça del poble) per explicar a tothom, a través d’una cançó en clau de broma-denúncia, totes les anècdotes que han passat a Sant Feliu durant l’any. El recorregut començarà a les 17.30 hores.\nTambé es mantenen les activitats nocturnes, i per tant sí que es podrà gaudir del ball de Festa Major amb Roses Dance, a les 22.30 hores, i de l’actuació dels Deejays del Revés, cap a la 1 de la matinada, ambdues a la plaça del Dr. Puig.\nA les 10.30 hores de diumenge 27 d’agost començaran les activitats del darrer dia de la Festa Major, amb un concurs de cuina infantil (per a nens i nenes de 6 a 12 anys) a Mas Umbert que s’allargarà fins a les 13 hores. Les inscripcions es poden fer a l’enllaç següent: https://goo.gl/forms/j3S02azrMvpHcKn13.\nD’altra banda, a les 11 hores hi haurà una missa solemne per Sant Feliu Africà, després de la qual es farà el tradicional brindis de Festa Major per a tota la parròquia. Més tard, de 12 a 14 hores, hi haurà vermut popular a la plaça del Dr. Puig, on a les 12.30 hores es podrà gaudir d’una actuació de Jaume Arnella i a les 13.30 h tindrà lloc una exhibició castellera a càrrec dels Castellers de Castellar. A més, durant tot el matí, es farà la recaptació anual per la lluita contra el càncer.\nJa a la tarda, al mateix escenari, la música serà present amb les havaneres de La Dolça Petxina, mentre que un correfoc dels Diables de Castellar tancarà la Festa Major d’enguany de Sant Feliu del Racó a partir de les 21.30 hores.


Les guerres dels pares - Regió7\nLes guerres dels pares\nAstèrix i Obèlix compleixen seixanta anys amb dues publicacions: una nova aventura de la saga i un àlbum que ret homenatge a l'univers gal\n04·11·19 | 21:35\nEl nou àlbum d'Astèrix i Obèlix ha arribat a les llibreries justament quan, si la parella de gals fossin dos resignats treballadors locals, encararien els llargs dies previs a la jubilació. I és que aquest 2019 els irreductibles més famosos celebren el 60è aniversari de la seva primera aparició a la revista Pilote i ho fan de la millor manera possible: trepitjant fort.\nLa filla de vercigetòric Jean-Yves Ferri, guió; i Didier Conrad, dibuix (Salvat)\nGENERACIONS ASTÈRIx Diversos autors (Salvat)\nEl primer regal d'aniversari per als lectors és un nou àlbum, titulat La filla de Vercingetòrix, el quart signat pel tàndem Jean-Yves Ferri i Didier Conrad i el 38è oficial comptant els entregats pels pares biològics dels personatges, els brillants Albert Uderzo i René Goscinny. Un nou lliurament que, com per art de màgia, aconsegueix respectar l'essència dels còmics clàssics d'aquesta inesgotable franquícia i, alhora, sacsejar i donar nova vida a la saga.\nD'aquesta manera, Ferri i Conrad plantegen una història on, com no podria ser d'una altra manera, els lectors tornem allà on sempre hem sigut feliços; és a dir, a aquest poblet gal sense nom i immune als atacs dels campaments romans que l'envolten. Som a casa i, com a tal, no tardem en creuar-nos amb el cabdill Abraracúrcix, el peixater Ordralfabetix i, abans que reclamem indignats que ens tornin els nostres diners, Astèrix, Obèlix, Ideàfix i Panoràmix.\nPerò tot plegat no deixa de ser un miratge, ja que aquesta vegada trobem que el veritable pes de la història no recau en els protagonistes habituals sinó en els seus fills. No és estrany, doncs, que el gruix de la trama -i del títol- reposi en la rebel Adrenalina, filla del mític guer-rer Vercingetòrix a qui els gals hauran de protegir dels intents de segrest a càr-rec dels romans, així com també en els fills del peixater i del ferrer del poblat.\nTres personatges que, a mida que avança l'obra, hauran de fer equilibris entre fer la seva vida i seguir el llegat que els toca d'herència i no pas per elecció. I aquí és, precisament, on rau la gran diferència entre aquests nous personatges i el lector, que és puntual a la seva cita amb Astèrix tant per tradició com per voluntat pròpia per endinsar-se un cop i un altre en les seves aventures.\nUn senglar amb 60 espelmes\nL'empremta dels personatges d'Uderzo i Goscinny en els autors actuals és innegable. Però, per si algú encara en tenia algun dubte, el volum Generacions Astèrix se suma a la festa d'aniversari de la saga per reconèixer aquesta influència cabdal.\nLluny d'aportar una nova aventura dels personatges, aquest títol proposa un viatge sentimental a través dels records que una seixantena de grans noms del còmic actual tenen del seu primer contacte amb l'univers que s'articula al voltant del poblet sense nom. Un viatge on els sentiments es bar-regen amb tot allò que gals, senglars i menhirs han representat per a ells a nivell personal i professional. Al llarg de les pàgines, autors consagrats com Guy DeLisle, Lewis Trondheim, Moebius i Franquin se sumen a l'homenatge i aporten una il·lustració amb visions algunes vegades nostàlgiques, d'altres iròniques i d'altres èpiques de l'univers Astèrix.\nI entre els grans noms convidats a sumar-se a la festa, un de particularment proper: el del dibuixant martorellenc Oriol Malet, que suma un nou reconeixement a la seva ascendent trajectòria després de l'impecable recorregut de Mandela i el general, un còmic que va signar a quatre mans amb el periodista britànic John Carlin.\n1 Què se n’ha fet del meló amb pernil?\n2 Ja no queda ningú a l'UCI d'Althaia per covid-19\n3 El govern espanyol indulta els líders del Procés\n4 Estefania Torrente deixa la presidència del Consell Comarcal del Bages\n5 Les ADF compartiran xarxa de comunicacions amb els Mossos i els serveis d'emergències\nQuè se n’ha fet del meló amb pernil?\nJa no queda ningú a l'UCI d'Althaia per covid-19\nEstefania Torrente deixa la presidència del Consell Comarcal del Bages


Associació cultural Lo Llaüt. Ascó: de novembre 2013\nTaller de jocs tradicionals a Seròs\nAhir va tenir lloc, a la plaça de la vila de Seròs, una nova edició de la Fira de Tardor. Amb un ambient familiar i molt agradable, amb una temperatura que ens va acompanyar, Lo Llaüt vam dur a terme un nou taller de Jocs Tradicionals en el qual van poder jugar grans i petits.\nEntre els jocs que enguany van tenir més èxit tenim la trisella, trou madame, la catxapera, l'arnella o les xanques. A les imatges veiem la regidora de cultura de l'ajuntament acompanyada per un avi que ens va recordar com a Seròs també es jugava, abans de la guerra, al joc de la trisella.\nSi voleu més informació sobre aquests tallers poseu-vos en contacte a través d'aquest del bloc o d'aquest enllaç.\nPublicat per Lo Llaüt a 09:22 Cap comentari:\nEtiquetes de comentaris: Taller de jocs\nV Jornada Carmel Biarnés dedicada a la Jota\nQuè millor que encetar aquest bloc fent referència a Carmel Biarnés i Biarnés, memorialista i lletraferit asconenc a qui devem, entre d'altres, l'existència de l'associació cultural Lo Llaüt doncs, en certa mesura el 1998, quan ens vam constituir en associació cultural, ens vam emmirallar en la seva empenta però, sobretot, en la seva dèria per a fer recerca, donar a conèixer i difondre la cultura i el patrimoni d'Ascó.\nTot seguit reproduïm el breu text amb el qual Lo Llaüt va justificar l'elecció de la Jota com a monogràfic per a centrar la V JORNADA CARMEL BIARNÉS.\nSempre que es parla de la figura de Carmel Biarnés, apareix l’adjectiu “polifacètic”. És una forma de referir-se a aquest estudiós fet a si mateix que va tenir una intensa capacitat de treball que el va fer indagar en múltiples camps de la història i l’etnologia, els costums i les tradicions, el folklore i la parla...\nSi fem una repassada als seus interessos, apareix com no podia ser d’altra manera, la Jota d’Ascó. Una melodia que als asconencs ens transporta indefectiblement a la festa de Sant Antoni, quan durant tres dies es balla una vegada i una altra al voltant de la foguera. Carmel Biarnés no només va ser un bon i assidu ballador, sinó que va interessar-se per aquesta dansa que tant ens identifica i que genera un sentiment de pertinença al territori.\nEn els seus treballs d’aprofundiment de l’empremta morisca a casa nostra, Carmel va trobar l’esment a un ball, que bé podria ser la primera referència documentada a una dansa popular però que no apareix amb el nom de Jota. Es tracta dels “Ordenaments fets i ordenats per los Honorables Jurats y Prohomens de la Vila d’Ascó”, de l’any 1520 “ab exprés consentiment del Noble Fray Don Martin de Lanuça” i que diu així:\n“Ytem: que ningú sia osat de ballar en balls publichs, que porte los cabells lligats, ya sia fadrí, com casat, sota baix la pena de sinch sous”\nLa professora Claire Guiu exposant la seva ponència sobre la jota\nLa primera referència que es té de la jota a Catalunya és un document del Bisbat de Tortosa de 1734, en el qual el bisbe en una visita pastoral a Calaceit (Matarranya) la condemna per considerar-la una ball pecaminós.\nEl que és clar és que la presència de la Jota en les celebracions festives a Ascó es perd en la memòria dels veïns més vells. Una dansa que anem trobant pel territori català banyat per l’Ebre així com a la comarca del Priorat. En algunes poblacions de la Ribera d’Ebre i la Terra Alta la tenim com a jota ballada, mentre que més al sud també hi trobem jotes cantades. Però també és present a diferents punts de les comarques pirinenques i de ponent així com a les zones veïnes amb les comarques catalanoparlants de l’Aragó. Una manifestació festiva de casa nostra que l’any 2010 va ser declarada dansa d’interès nacional de Catalunya i inclosa al catàleg del patrimoni festiu.\nQuan el govern de la Generalitat va prendre l’acord de reconèixer la celebració de Sant Antoni com a Festa Patrimonial d’Interès Nacional (2010), ho va fer “amb especial menció a les corrides del carrer dels Clots i al ball de la jota”.\nMireia Grangé parlant sobre la Festa de la Jota a la Ribera d'Ebre\nAquests darrers temps hi ha hagut un renaixement de la Jota a la Ribera d’Ebre, com una manera de reivindicar aquesta singularitat que en algunes poblacions havia anat decaient. Afortunadament, amb nova empenta la majoria dels pobles tornen a ballar les seues jotes. Això és ben palès en la Festa de la Jota que el passat 14 de setembre ha acollit Ascó, després de passar les edicions anteriors per Miravet, Flix i Rasquera. Enguany han estat catorze els pobles de la Ribera que han pres part de la festa. L’interès pel coneixement i la difusió de la jota es manifestà també aquell mateix dia de setembre, a Móra la Nova, en dedicar-se la XI Jornada d’Etnologia de les Terres de l’Ebre a la Jota ballada.\nXavier Garcia presentant el seu llibre sobre Carmel Biarnés\nVista la consolidació i antiguitat de la jota en viles com Ascó i l’embranzida amb què s’està vivint aquest procés de recuperació en altres poblacions riberenques; havent considerat també l’interès manifestat per Carmel i la seva aportació a la promoció de la jota asconenca, hem entès que aquesta era una magnífica ocasió per apropar-nos a una de les vessants artístiques del nostre personatge, convertint la jota en la protagonista de la cinquena edició de la Jornada Carmel Biarnés.\nInauguració de l'exposició La Festa de Sant Antoni. Ahir i avui\nRecordem que aquesta exposició és compon de 10 rollers i és itinerant. La podeu sol·licitar a la nostra associació a través d'aquest enllaç.\nPublicat per Lo Llaüt a 19:23 Cap comentari:\nEtiquetes de comentaris: Jornada Carmel Biarnés, Jota


60 anys de lluita contra l'apartheid a l'Estat d'Israel\nAturem la Guerra, Ateneu Barcelonès, Comunitat Palestina de Catalunya, Xarxa d'Enllaç amb Palestina, Sodepau i Fundació Pere Ardiaca\nEn motiu del 40è aniversari de l'ocupació de Gaza i Cisjordània, la societat civil catalana ha endegat un seguit d'iniciatives per tal d'exigir als governants un major compromís en la resolució del conflicte que enfronta l'Estat d'Israel i el poble palestí. La campanya es composa d'un un acte central a l'Ateneu Barcelonès el proper 5 de juny, una proposta d'iniciativa parlamentaria, un sopar d'amics de Palestina, una campanya de recollida de signatures d'adhesió a un manifest i un concert de música. Al web de la Comunitat Palestina de Catalunya s'hi troba informació actualitzada sobre els actes, a mida que es vagin desenvolupant, i hi ha la possibilitat de signar el manifest en línia.\nAquest any marca el 40è aniversari de l'ocupació de Gaza i Cisjordània (el juny de 1967), així com el 60è aniversari de la resolució de l'ONU referent a l'establiment de dos estats en l'antic mandat de Palestina (el novembre de 1947). Partim d'aquestes dues efemèrides per exigir la fi immediata de l'ocupació israeliana, i l'establiment d'una pau justa i duradora entre dos estats, Israel i Palestina. Els 40 anys d'experiència d'ocupació han demostrat que no hi ha una solució militar al conflicte al Pròxim Orient, i que la pau és necessària per a tothom.\nNo obstant això, el Govern israelià, amb el suport de l'Administració dels Estats Units, estén els assentaments en els territoris ocupats palestins, intensifica el setge polític i econòmic del poble palestí, hi provoca la fam i practica una política de fets consumats amb l'objectiu d'impedir l'establiment d'un estat palestí independent.\nLes bases per a una solució del conflicte ja han estat definides per l'Organització de les Nacions Unides i han estat acceptades pel moviment nacional palestí i els grups pacifistes israelians. Les fronteres del 4 de juny de 1967 (la Línia verda) seran les fronteres acordades entre l'Estat d'Israel i el futur Estat independent palestí, un al costat de l'altre. A Jerusalem hi haurà dues capitals -la capital d'Israel i la capital de Palestina. El Mur de l'Apartheid i totes les colònies israelianes en els territoris ocupats palestins seran desmantellades. Els drets de la població palestina refugiada seran satisfets a partir de les resolucions de l'ONU.\nEls 40 anys d'ocupació, i la consegüent perpetuació del conflicte, han estès la guerra entre altres països de la zona i són una amenaça per a la pau a la regió i arreu del món. Les persones i entitats sotasignants fem una crida als nostres governants perquè facin seu el compromís amb la cultura de la pau, expressat de manera àmplia i reiterada per la ciutadania del nostre país.\nÉs per això que exigim les mesures següents: recolzament de l'Estat espanyol i la Unió Europea al nou govern palestí d'unitat nacional i aixecament immediat del bloqueig econòmic sobre el govern palestí; suspensió del comerç d'armes entre l'Estat Espanyol i l'Estat d'Israel; ajuda econòmica urgent per tal de fer front a la catàstrofe humanitària que pateix la població palestina. La pau és possible i necessària!\nArticle de la Plataforma Aturem la Guerra, Ateneu Barcelonès, Comunitat Palestina de Catalunya, Xarxa d'Enllaç amb Palestina, Sodepau i Fundació Pere Ardiaca.


El blog d'en Pere Nieto: Recta final pel 27 de maig\nRecta final pel 27 de maig\nLa gent que tenim responsabilitats polítiques en l’àmbit municipal estem afrontant ja la recta final abans de les properes eleccions municipals del 27 de maig. La tornada de vacances de Setmana Santa representa aquest gir invisible que fa que orientem bona part dels nostres esforços a explicar la feina feta durant aquest mandat i sobretot a donar a conèixer les propostes de futur, en el cas d’ICV-EuiA ja hem presentat la nostra proposta de programa per a les properes eleccions a Horta-Guinardó.\nLes properes eleccions del 27 de maig no han de representar en cap cas un plantejament sobre qui ha de governar la ciutat sinó més aviat com hem de governar la ciutat. Crec que no és objectiu plantejar una alternativa de govern amb els resultats que es poden donar el proper 27 de maig, però en canvi pot haver-hi una correlació de forces diferent dins de l’equip de govern. També serà interessant veure si la llista renovada del PSC a Barcelona suposa un canvi d’estil més profund que el que ha representat el canvi de Jordi Hereu per Joan Clos. Caldrà seguir molt a fons les propostes que faci el PSC a nivell de la nostra ciutat i contraposar-les i debatre-les des dels nostres posicionaments. Des de la rigorositat però sense renunciar a l’ambició, la gent d’ICV-EuiA sabem que podrem aportar molt més al govern de la ciutat i dels districtes després del 27 de maig.\nA nivell d’Horta-Guinardó la gent d’ICV-EuiA ho tenim molt clar. Som conscients que és difícil que amb l’actual model electoral la feina feta a Horta-Guinardó tingui repercussió en els resultats, però estem satisfets i satisfetes de la feina feta amb l’equip de govern encapçalat per l’Elsa Blasco. Al nostre Districte ha estat un mandat molt especial que no ha deixat indiferent a ningú, d’aquí al 27 de maig ens tocarà explicar-ne els trets diferencials de la gestió feta i fer propostes de futur.\nPublicat per Pere Nieto a 14:14


Entrevista al Punt Omnia de Badia del Vallès\nAmb simplicitat i un disseny molt didàctic, la web "Webs i utilitats" creada al punt Omnia de Badia del Vallès ha estat molt ben rebuda per altres dinamitzadors de la Xarxa Òmnia, ja que suposa un veritable catàleg dels aspectes més necessaris i bàsics per començar a moure’s pel món digital i la xarxa Internet.Aquesta setmana els hi han fet una entrevista que ha sortit publicada al web de "Xarxa Omnia".\nDe qui va ser idea de crear aquest web de recursos? La idea va ser meva, al principi, després vaig parlar amb la Cristina i la vam completar.\nAmbdues sou dinamitzadores del Punt Òmnia de Badia del Vallès. L’experiència amb què compteu us ha influenciat en la creació de la web? L’experiència ha estat bàsica. Són anys de saber quins recursos necessita la gent que acudeix als punts Òmnia, anys que et pregunten, que tu els busques recursos útils, els en proporciones… I ens hem trobat moltes vegades que quan vénen al Punt tot va bé, però quan arriben a casa i han de fer el mateix no saben on buscar-los ni a qui preguntar res. L’experiència va revelar la necessitat de tenir-ho tot recopilat, no tant per evitar repetir sempre el mateix, sinó més aviat per tenir un accés més ràpid als recursos. Al principi repartíem un document amb totes les adreces més importants, un escrit on trobaves tots els enllaços, però això era massa complicat: se l’han d’endur a casa, han d’obrir el navegador, obrir els enllaços de tots els recursos… A la gent li costa.\nPer això vau crear la web. Sí, i perquè la pàgina dóna autonomia a la gent en les hores lliures del Punt Òmnia. Proporcionem la web a la gent i aquesta pot usar els recursos les vagades que vulgui perquè ho tenen tot centralitzat. Tot i això, la web no ha nascut tant per treure’ns feina de sobre als dinamitzadors com perquè les hores lliures estiguin ben invertides. La web neix com un complement.\nAquesta web ha suposat algun canvi en l’oferta de cursos que impartiu al Punt Òmnia de Badia? No, de fet, encara no hem començat la nostra activitat regular de cursos.\nPer tant, no us puc preguntar si heu usat la web per a algun taller o curs del Punt Òmnia, però ¿sabeu que hi hagi algun punt Òmnia que ho hagi fet? No hem pogut veure els efectes que la web té als tallers i als cursos, però ens han explicat l’efecte que ha tingut a altres punts Òmnia i hem trobat que ha estat molt positiu. Alguns dinamitzadors d’altres punts ens han dit que està molt bé i alguns coneguts nostres, gent jove, ens ha dit que ho recomanaran a la seva mare o al seu pare. Hem compartit la web per les xarxes i per correu electrònic i al principi constava de 200 visites acumulades, mentre que ara ja passa de les 1.000.\nQuant temps heu trigat a crear la web? Jo vaig iniciar el projecte el maig de 2015 i he creat l’entorn i quatre apartats entre els mesos de maig i agost. La Cristina es va incorporar al Punt el mes de juliol i entre totes dues, en hores mortes, hem estat treballant en el projecte fins al mes de setembre per completar la web i acabar-li de donar l’última empenta, perquè al principi només teníem quatre apartats.\nPot ser que un dels motius pels quals ha tingut èxit és pel disseny, que és clar i compta amb icones grans? El disseny el vam pensar perquè fos útil, amb logos grans perquè fos visible per la gent gran, que són els qui més necessiten aquest recurs: la gent gran dels punts Òmnia. La gent jove ja sap quins són els recursos o com accedir-hi, i si no ho sap, els busca pel Google. Però la gent més gran de 50 anys sí que necessita aquesta web. L’apartat de descàrregues i el d’imatge i so sí que estan pensats per a la gent jove, però la resta de la web està feta per a la gent gran. Per exemple, ahir em va venir una dona i em va dir: “A casa, amb l’ordinador, no em funciona res i no puc estar trucant el meu fill cada cinc minuts... Què faig?” En aquest cas, la web és ideal.\nEntrevista estreta de la web Xarxa-Omnia


Pinpilinpussies + Los chivatos de ana frank + Miguel Trias de Bes · CURTCIRCUIT 2020 - TRESC\nMETEORO - Barcelona\nRaquel i Ane, o el que és el mateix, Pinpilinpussies, presenten a Curtcircuit el seu primer LP titulat `Fuerza 3', que bé podria tractar-se de l'indicador d'un reactor nuclear o de la magnitud d'un sisme. Encara que el duo basc-català establert a Barcelona té l'energia d'un terratrèmol sobre l'escenari, `Fuerza 3' fa referència a una cosa tan senzilla com el número de fixació de la gomina que utilitzen per als concerts. Res més, sense embolics ni condescendències. Un total de nou cançons que continuen mantenint la puresa d'unes lletres basades en vivències i emocions pròpies que prenen com a referència diferents gèneres que van des del pop fins al punk, des de la balada fins al pogo. Estructures canviants, una mica de noise i foscor però sense deixar de costat sons més pop. «Rotllo Lo-Fi. Una mica de Sleater-Kinney, una mica de Bikini Kill, però més chill. Afegeix-li una mica de Courtney Barnett. Garage-pop amb actitud post-punk. Cançons per a fer pogos amb alguna balada.»\nPASSEIG DE MONTJUIC 72


Polèmica al Parlament per una tala d'arbres a Pals • Ràdio Capital de l'Empordà\nEl diputat de Catalunya Sí Que es Pot Marc Vidal ha demanat al Govern de la Generalitat que s’adoptin mesures per protegir les pinedes de la platja de Pals. Consideren que hi ha una tala “indiscriminada” a zones protegides pel Pla d’Espais d’Interès Natural. “No només no s’estan protegint els boscos, sinó que s’estan arrasant”, ha exclamat Vidal.\n“S’han fet tales fora de les dates de permís, en període estival, se n’estan fent amb permís de franges perimetrals i tot per una qüestió d’especulació urbanística”. Creu que es fa “per poder construir fins duplicar el volum de població de Pals”.\nEl conseller de Territori i Sostenibilitat, Josep Rull, ha respost que “hi ha una autorització per part de la Generalitat de Catalunya, de dur a terme aquestes actuacions, supervisat pel cos d’agents rurals”, i que tot “s’ha fet d’acord amb la normativa que fixa la Generalitat de Catalunya, per una banda, i l’Ajuntament de Pals, per una altra”. Ha dit que revisaran de nou l’actuació però ha negat que es tracti d’un cas d’especulació.\nA més, ha anunciat que s’ha aprovat un pla de recuperació dels sistemes dunars a l’Empordà, que es dotarà aquest pla amb 600.000 euros i que començaran a executar totes les mesures a partir d’aquest mes d’octubre. A la platja de Pals, es farà una inversió de 80.000 euros, segons el conseller.\nAquestes són les imatges que ha mostrat el diputat:\nArticle anteriorBegur redueix l’endeutament fins al 18 per cent\nArticle següentButlletí – 31-05-2017


El mussol pirinenc és un dels rapinyaires nocturns més desconeguts de Catalunya. "El medi ambient" en descobreix els secrets en aquest capítol.\nTot i que en tenim registres fòssils i també dades del segle XIX, quan era conegut amb el nom d'òliba calçada, el que se sap del mussol pirinenc és molt recent. És una espècie abundant a Escandinàvia i present als Alps, però fins l'any 1964 no se'n van trobar els primers exemplars a Font-romeu, a l'Alta Cerdanya, i van haver de passar vint anys més abans no van aparèixer els primers exemplars d'aquest rapinyaire en territori del Principat.\nDes de fa deu anys, el Departament de Medi Ambient i Habitatge ha fet un seguiment constant de l'espècie, i aquest any ha anat més enllà i n'ha volgut identificar genèticament la població, per veure la proximitat amb les altres espècies europees.\nL'estudi genètic es va encarregar fa dos anys a la consultoria ambiental Fractàlia. El Govern d'Andorra i la Fundació Territori i Paisatge han col·laborat en el finançament i l'associació Lutra en la presa de mostres.\nLa població catalana de mussols pirinencs està molt aïllada geogràficament de la resta de poblacions europees. L'estudi, doncs, podia servir per demostrar l'aïllament genètic d'aquesta població, i fins i tot algú havia parlat d'una possible subespècie, com passa per exemple amb altres espècies relictes de l'època glacial, com ara el gall fer o la perdiu blanca. Però els resultats han capgirat la teoria. Els mussols dels Pirineus no són diferents dels seus congèneres escandinaus. I ara és l'hora de treure les primeres conclusions.\nL'objectiu és continuar estudiant els mussols pirinencs, però les hipòtesis de treball són diferents. Per exemple, el coneixement de la variabilitat genètica permet fer un càlcul teòric de la població real, més enllà de les cent cinquanta parelles conegudes en aquest moment. També serà possible saber com van arribar a Catalunya aquests mussols i, a llarg termini, conèixer més coses sobre les estratègies de conservació més adequades per a l'espècie.\nÀrea Educació per al desenvolupament personal, Educació per la ciutadania, Ciències de la terra i del medi ambient, Coneixement del medi: natural, Geografia, Ciències de la naturalesa


L'aparcament dissuasiu de la Nacional 340 oferirà 220 places a partir de finals de març de Tarragona\nL'aparcament dissuasiu de la Nacional 340 oferirà 220 places a partir de finals de març de Tarragona (22/02/2019)\nL’aparcament dissuasiu de la Nacional 340 funcionarà a partir de finals del mes de març i oferirà 220 places. Aquesta setmana han començat les obres d’adequació de l’espai, que també preveuen la instaŀlació de dues noves parades d’autobús.\nEl projecte de l’aparcament preveu, a més d’una millora de l’enllumenat de la zona, la instaŀlació d’un pas de vianants i uns semàfors a l’entrada de l’equipament per la Nacional 340, per tal de facilitar la mobilitat i seguretat dels vianants. A més, coincidint amb l’obertura de l’aparcament, l’Empresa Municipal de Transports posarà en marxa en aquell mateix punt dues noves parades dels autobusos municipals, una en cada sentit, que permetran que els usuaris de l’equipament puguin arribar fàcilment amb transport públic al centre de la ciutat o a les zones de ponent. El cost total dels treballs d’arranjament de l’espai, que tenen una durada aproximada d’un mes, és de 83.447,01 €.\nEl president d’Aparcaments Municipals de Tarragona, Josep Acero, ha explicat: “L'habilitació d'aparcaments dissuasius que facilitin l'accés a la ciutat i en descongestionin la circulació pel centre és una prioritat. Aquest aparcament s'afegirà a l'inaugurat ara fa poc més d'un any al passeig de la Independència, que compta amb 62 places, i hi ha la voluntat aquest mateix any d'arranjar i ampliar l'aparcament del cementiri”.


recomana.cat - Crítica de l'obra: Mos Maiorum. El costum dels avantpassats | Transmissors de realitat per Manuel Pérez i Muñoz\nLa gran trampa del teatre de denúncia social implica caure en el pamflet. L'arenga combrega amb dificultat amb l'art, que per definició dialoga, evoca i suggereix més que imposa. En el necessari ressorgiment del teatre compromès amb els problemes col·lectius molts grups han caigut en discursos simples i en l'apel·lació exagerada a la identificació maniquea. Afortunadament, hi ha companyies que escapen al parany i amb nous recursos i propostes plantegen punts de vista enriquidors per als complicats temes de sempre.\n'Mos Maiorum' és un brillant exemple de teatre document que combina la denúncia de la situació de la frontera de Melilla amb un recurs innovador, el Verbatim, un sistema d'escolta per auriculars a través dels quals els actors interpreten basant-se en enregistraments reals. La tècnica permet la reproducció al detall per tal que els intèrprets s'adaptin als documents sonors, en aquest cas, un conjunt de testimonis recopilats al voltant del drama dels immigrants subsaharians.\nL'efecte de realitat aconsegueix dirigir una proposta molt dinàmica on el públic se situa al voltant dels actors per sentir-se part de la multiplicitat de veus. Un joc de llums mòbils marca en tot moment els canvis de l'escena i recrea atmosferes, algunes de les quals molt ben trobades. És el cas del moment en què el públic assisteix a l'encontre amb les persones que esperen per saltar la polèmica tanca.\nBocins de realitat que brollen per fer-nos partícips d'una fotografia colpidora i sagnant, d'un drama que només necessita els transmissors adequats per mantenir-se d'actualitat. Teatre document del bo, per tant, actors-vehicle que es difuminen per deixar pas a la crua realitat.


El benjamí CB Joventut Xàbia Delaweb va sumar el seu vuitè triomf consecutiu\n21 de març de 2019 - 12: 29\nL'equip benjamí del CB Joventut Xàbia Delaweb va sumar el seu vuitè triomf consecutiu en derrotar a la pista d'Ondara al conjunt local per 28 a 32. D'aquesta manera segueix el seu duel directe per la segona plaça de la lliga.\nA Ondara va començar el partit amb moltes imprecisions per part dels dos equips. Fins al minut 3 no va arribar la primera cistella del partit. Els jugadors xabieros van estar més pendents de defensar que d'atacar. L'equip va defensar bé, anul·lant al millor jugador de l'equip rival, però altres jugadors van anotar amb facilitat i els\ni-negres no van encertar en tasques ofensives. Després dels dos primers quarts, el marcador va assenyalar 9-7.\nLa igualtat, com es pressuposava, era molta. Ningú aconseguia anotar amb facilitat i els petits jugadors estaven més tensionats que en altres partits, coneixedors que aquest era un partit especial. Els-negres defensaven amb ungles i dents, i no permetien als locals anotar ni un sol punt en el tercer període, però ells anotaven únicament 4 punts. Es va arribar al descans amb avantatge visitant per 9-11.\nDesprés del descans, el Joventut va sortir a pista amb les idees molt més clares i en els seus millors minuts van aconseguir un parcial contundent 1-12, deixant la diferència en 13 punts, 10-23. Però com era d'esperar, l'equip local va reaccionar. En el cinquè període, amb tot el seu arsenal, l'Ondara va pressionar a tota la pista i els jugadors de Xàbia no van ser capaços d'entendre com escapar d'aquesta pressió. Després del parcial de 13-2, l'Ondara tornava la diferència del partit als 2 punts amb què es va arribar al descans, 23-25, però ara només faltava l'últim quart del partit.\nComençava el període final amb tot per decidir, amb un parcial de sortida de 1-7, la diferència va augmentar fins als 8 punts a falta de 2 minuts per al final, 24-32. Encara que l'equip no va tornar a anotar, el conjunt local només va ser capaç d'anotar des de la línia de tirs lliures, i amb 4 consecutius va maquillar el marcador fins al 28-32 final.\nLa força de l'equip i no dependre d'individualitats fa d'aquest equip el clar candidat a finalitzar en la segona posició de la lliga, ja que el Benissa, proper rival de l'equip, està a un altre nivell i segueixen comptant els seus partits, 16, per victòries contundents. El partit serà aquest dissabte dia 23 a les 9 hores.


Ajuntament dels Omells de na Gaia Govern Obert\nAjuntament dels Omells de na Gaia/\nAjuntament dels Omells de na Gaia (en endavant, Administració titular) amb NIF P2519200F, ubicat a Pl. Major, 1, 25268, Els Omells de na Gaia (Lleida) , tel. 973-330235 , correu electrònic alcaldia@omellsdenagaia.cat, és el titular d'aquest portal de transparència i s'encarrega de vetllar per la integritat, veracitat i actualització de la informació i els serveis que s'hi contenen.\nPresencialment: Ajuntament dels Omells de na Gaia Pl. Major, 1, 25268, Els Omells de na Gaia (Lleida)


Son Juliana, tot a punt pel vermar - VT Mallorca\nSón les nou del dematí quan en Rafael, l’enòleg del celler Son Juliana em dona la benvinguda. Se’l veu despert, sense estar atabalat, ja du una estona fent feina. Són els dies previs a la verema, un moment clau en què en un curt espai de temps està en joc la fena prèvia de tot l’any.\nAquesta serà la sisena verema d’un celler que va néixer del somni de Günter Zimmer, un alemany que es va enamorar de Mallorca i de la terra on ens trobam, entre Santa Eugènia i Biniali.\n“El nostre és un celler recent nat”, reconeix en Rafael. Pot ser és el que reflexen els seus ulls, la il·lusió d’un nadó que té tot un futur prometedor per endavant. M’explica amb orgull que el celler busca el màxim respecte pel medi ambient. A partir de l’anyada del 2019 ja tenen el segell de vins ecològics. A més a més, actualment ja són autosuficents pel que fa a l’energia elèctrica, amb plaques solars i molins de vent. Tota una manera de fer que dona peu al que m’explicarà a continuació.\nSon Juliana elabora negres, blancs i rosats. El mantonegro n’és la varietat autòctona predominant en les set hectàrees de vinya, on també hi trobam: cabernet, callet, prensal blanc, giró ros, moscatell, chardonnay, syrah entre d’altres. Pel que fa a les varietats autòctones, Rafael m’explica que, a diferència de les internacionals, el resultat final del vi dependrà molt de com hagi anat l’any. La seva forma d’entendre el vins mallorquins és respectant les condicions ambientals locals. La calor nocturna de Mallorca no permetrà que els seus vins siguin tan àcids com poden ser els de localitats més fredes però això no treu que acabi essent un producte d’alta qualitat. Una de les peculiaritats del celler Son Juliana és que no intenta forçar l’heterogeneïtat dels seus vins. Cada anyada tendrà el gust corresponent al tipus d’any en què es va elaborar. Les condicions mediambientals es veuran reflexades en el tast de cada ampolla.\nL’any passat, entre la crisi de la covid-19 i el míldiu, una malaltia de les vinyes produïda per fongs, que va fer mal bé la meitat de la producció de Son Juliana, no va ser senzill per cap celler. Rafael ho defineix com “un terratrèmol vitivinícola”, en què tant la sembra com la producció i, evidentment, la venda del vi han sofert grans daltabaixos que els estan obligant a modificar els plans a gran velocitat. Per això, enguany, fan una collita més reduïda, esporgant i aclarint la collita, per destriar aquell raïm que no té la qualitat òptima i així aconseguir una menor producció però més bona. O també a l’hora de distribuir la producció, com per exemple, elaborant més vi negre, per aprofitar aquest temps extra d’elaboració respecte al dels blancs o els rosats.\nJa falta molt poc per la verema i els controls de maduració del raïm són essencials per a escollir el moment òptim de la collita. Ara s’ha d’estar pendent de tot, del temps, dels imprevistos, s’hi ha d’estar ben atent perquè qualsevol cosa pot fer canviar el pla fixat. Per sort per en Rafael, tot queda a l’abast, les vinyes i el celler comparteixen espai, tot un avantatge perquè res quedi desapercebut. Quan en Rafael decideixi començarà la verema. Es farà a mà, amb tota la cura possible, amb tot el coneixement i tècniques apreses i, per descomptat, amb tot l’amor que desprèn l’enòleg cap a aquest celler nadó que encara la sisena verema que sembla que promet ser de les bones.\nAra, ja a casa, record la passejada que he fet pel celler amb en Rafael. Els barrils, els depòsits, el magatzem, tot en calma. En pocs dies, la verema ho canviarà tot. Collita, tria, premsat i tot un procés laboriós i complicat per acabar tornant a la calma, una vegada madurat i embotellat, a punt de ser descobert pel bebedor.\nÉs hora de tastar-lo, davant meu hi tenc un Son Juliana Mantonegro negre del 2017 i un Son Juliana Mantonegro blanc del 2018. No tenc cap dubte que gaudiré d’aquests vins autòctons, honestos i de qualitat.\nAnteriorConvocatòria Eleccions al Consell Regulador de Vi de la Terra Mallorca\nSiguienteUn tast al celler AVA VI


PRIMER PARTIT I PRIMERA VICTÒRIA DEL MANRESA FS – Xiulet Final\nEL MANRESA FS TRENCA EL MALEFICI I GUANYA EL SEU PRIMER PARTIT DE LA TEMPORADA\nCAMPIONAT NACIONAL 2a DIVISIÓ B – JORNADA 1\nLA UNIÓN SANTA COLOMA 6 – MANRESA FS 10\nS’ha encetat la temporada a 2a divisió B i el Manresa FS ha visitat la pista colomenca de la Unión. El conjunt manresà ha guanyat 6-10 als de Santa Coloma de Gramenet.\nLa primera part ha estat igualada pel que al marcador es refereix, encara que les ocasions més clares han estat per a l’equip del Bages. Tot i així s’ha arribat a la mitja part amb una diferència de solament un gol, gràcies al gran encert dels colomencs en les seves jugades ofensives.\nLa segona part ha estat un monòleg del Manresa amb atacs constants. El conjunt de Santa Coloma només creava perill en ràpides contres.\nFinalment el conjunt del Bages ha aconseguit la victòria amb un resultat clar i contundent que el situa, en aquesta primera jornada, al capdamunt de la classificació.\nLa setmana que ve, al Pujolet, segona jornada. Serà contra el Cerdanyola, que avui ha perdut contra Catgas B per 1-2.


La gestió dels usuaris d’administració comprèn tasques com: donar d’alta altres administradors, validar els grups d’usuaris (organitzacions/ col·lectius) que s’han registrat i que s’ha pogut comprovar que efectivament existeixen, gestionar els usuaris temporals que es creïn des de les Oficines d’Atenció al Ciutadà per facilitar que les persones que no tenen internet puguin participar en el Decidim, reconèixer que una persona té una determinada posició en l’organització (Oficialitzacions) i autenticar que la persona que participa és qui diu que és (Verificacions). \nPer a la gestió dels usuaris, clicar USUARIS en el menú del TAULER DE CONTROL. S’obre la finestra USUARIS (Figura 16).\nFigura 1. Usuaris.\nPer a donar d’alta un administrador, clicar Administradors en el submenú USUARIS. Apareix un llistat dels que ja són administradors, clicar Nou/Nova en la part superior dreta de la pantalla. S’obre una pantalla (Figura 17) en la qual s’han d’omplir els camps Nom i Correu electrònic, i seleccionar el Rol en el desplegable (Administrador o Administrador d’usuaris). En acabar, clicar Convidar.\nFigura 2. Convidar un usuari com a administrador.\nPer a validar un grup d’usuaris, anar a Grups d’usuaris en el submenú USUARIS. S’obre una nova finestra (Figura 18) en la qual apareix un llistat amb tots els grups d’usuaris que s’han registrat, els respectius números de documents, telèfons, nombre d’usuaris, la data de creació, l’estat (pendents, rebutjats, verificats o tots) i les accions possibles (Verificar o Rebutjar).\nFigura 3. Grups d’usuaris.\nEls grups d’usuaris es poden validar, un cop s’hagi comprovat que existeixen, directament en aquesta finestra clicant la icona Verificar corresponent. Per a facilitar la gestió es pot filtrar els grups d’usuaris en funció de si estan verificats, rebutjats o pendents, seleccionant en el desplegable Filtra per.\nPer acreditar públicament (oficialitzar) que una persona té una determinada posició/ càrrec en l’organització, clicar Oficialitzacions en el submenú Usuaris. S’obre la finestra OFICIALITZACIONS (Figura 19), en la qual apareix un llistat amb algunes de les persones usuàries i les accions que es poden realitzar: Oficialitza, i en el cas que la persona ja hagi estat oficialitzada, Torna a Oficialitzar o Inhabilita la oficialització.\nFigura 4. Oficialitzacions.\nPer oficialitzar una persona i càrrec, filtrar pel nom i clicar sobre l’acció Oficialitza. S’obre la finestra OFICIALITZA L’USUARI "X" (Figura 20), en la qual caldrà posar la Insígnia d’oficialització (la posició que se li reconeix).\nFigura 5. Oficialitza l’usuari.\nPer a fer la gestió dels usuaris gestionats (impersonament temporal amb identificació prèvia), clicar Usuaris gestionats en el submenú USUARIS [per a poder realitzar aquesta acció cal atorgar els permisos adients des de la gestió dels administradors].\n1. La funció Verificacions es troba en fase de desenvolupament.


Formació pràctica pels alumnes del curs ‘Operacions Auxiliars de Magatzem’ | RTVVilafranca\nFormació pràctica pels alumnes del curs ‘Operacions Auxiliars de Magatzem’\nEls alumnes han rebut formació teòrica, però també han pogut fer pràctiques en un lloc de treball real per tal de poder aprofundir en els seus aprenentatges.\nL’alumnat d’aquest curs, que es realitza finançat pel Servei Públic d’Ocupació de Catalunya al Centre de Formació Ocupacional Francesc Layret de l’Ajuntament de Vilafranca, ha rebut recentment formació i pràctiques sobre gestió de magatzem per part de l’empresa Selfoods.\nJosep Campillor, director d’operacions i de producció de l’empresa de Subirats, productora de conserves de forma tradicional amb ingredients de primera qualitat, i distribuïdora de vins, caves i altres productes d’alimentació i begudes, ha explicat com duen a terme la gestió dels magatzems i ha detallat quines són les competències professionals que més es valoren en el sector. D’altra banda, també ha col·laborat amb el curs oferint pràctiques a l’alumnat, donant-los així l’oportunitat de complementar el seu aprenentatge en un lloc de treball real.\nL’equip tècnic municipal, els docents i l’alumnat van estar molt satisfets amb l’experiència amb Selfoods, tant per la bona predisposició i tracte rebut com pel propi contingut de la xerrada què els va ajudar a aprofundir en la matèria d’estudi del grup. El servei d’Ocupació de l’Ajuntament agraeix i destaca la importància de la col·laboració de les empreses del territori en la formació de futurs professionals atès que esdevenen un element clau en el desenvolupament de diversitat de programes formatius, ja sigui en format de pràctiques, visites, xerrades, o masterclass entre altres.\nCentre Formació Francesc Layret, formació\n18 joves de la comarca han participat a la 8a edició del programa Forma’t


Sessió 1 de #confiMATHS: El currículum - Innovamat Blog\nPodeu veure de nou la segona sessió de #confiMATHS al nostre canal de Youtube o en el següent enllaç ▶ Sessió 1. El currículum\nEn aquesta nova sessió de #confiMATHS, la Laura Morera ens ha parlat de l’organització del currículum. Per una banda, hem analitzat “el què” hem d’ensenyar: blocs de continguts, idees centrals i continguts. Per l’altra “el com” fem matemàtiques: les dimensions de la competència matemàtica. Fent una connexió amb allò que vèiem a la sessió 0, és fonamental gestionar les activitats de manera que ens permetin desenvolupar tots els continguts al llarg de les diferents etapes, sempre en un ambient competencial. És a dir, hem de procurar enriquir el quefer a l’aula tot fomentant la resolució de problemes, el raonament i la prova, les connexions entre conceptes i la comunicació i la representació per tal que els infants no només aprenguin els conceptes sinó que, a més, desenvolupin la seva competència matemàtica.\nMolts i moltes ens heu demanat la infografia de les dimensions que hem projectat, us la deixem en el següent enllaç ▶ Infografia de les dimensions.\nA més, us hem proposat un nou repte per fer a casa:\nAgafeu 4 cigrons, en pinteu 2 de negre i els introduïu tots 4 en una bossa. Ara cal que feu 20 extraccions i anoteu quantes vegades els dos cigrons han sortit del mateix color i quantes vegades han sortit de diferent color. El resultat el podeu afegir al següent enllaç ▶ Resposta al repte dels cigrons.\nEl dimecres veurem si les nostres conjectures inicials eren certes!\nI per acabar, TOP 6 de preguntes més recurrents o rellevants del directe:\nPer on podem fer arribar les preguntes que sorgeixin durant les sessions?\nHo podeu fer per diferents vies. Durant les sessions, podeu utilitzar el xat del mateix Youtube. A vegades, però, som conscients que és una mica caòtic i no arribem a tot. En aquests casos, us recomanem preguntar a través de les nostres xarxes socials: Instagram o Twitter. Si no en disposeu, sempre podeu fer-nos arribar qualsevol qüestió a info@innovamat.es.\nOn hem de compartir els deures?\nEls reptes que us proposem com a “deures” sempre tenen la voluntat de fer-vos reflexionar sobre els processos mentals que esteu seguint per resoldre’ls i, a més a més, que pugueu barrinar sobre com els portaríem a l’aula. Durant la sessió següent, de fet, mirarem de treure’ls tot el suc matemàtic possible. Dit això, si un cop realitzats voleu compartir algun testimoni de les vostres reflexions i raonaments a través de les xarxes, us animem a fer-ho etiquetant a Innovamat i fent servir l’etiqueta #confiMATHS.\nOn es poden trobar les idees centrals?\nQuan parlem d’idees centrals, ens referim a conceptes transversals que han de vertebrar les matemàtiques des d’Educació Infantil fins a Secundària. Tant els nostres experts en didàctica com el Departament d’Educació encara hi treballem. A més a més, també volem aclarir que les idees centrals no són el mateix que els continguts clau. De fet, per nosaltres aquests perden importància vers les idees centrals, sobretot, per la seva manca de transversalitat. Us deixem l’enllaç a un document de referència tant per nosaltres com per al Departament d’Educació ▶ Idees Centrals\nAlguna de les sessions podria anar dedicada a l’avaluació?\nLa sessió com a tal no està prevista tot i que no hi tanquem la porta. Tot i això, durant les properes sessions, mirarem de fer-hi èmfasi a mesura que anem desgranant les múltiples possibilitats que ens ofereixin les diferents activitats que veurem. Com explicàvem avui, hauríem de ser capaços i capaces de fer una gestió de les activitats que ens permetés generar a l’aula un ambient de resolució de problemes. D’aquesta manera podríem fer observacions entorn de totes i cadascuna de les dimensions. Ara bé, som conscients que això és molt difícil i que, depenent de la situació, unes són més fàcils d’observar que d’altres. Com solem dir, és qüestió de “posar-se les ulleres adequades” en funció d’allò que vulguem avaluar i anar fent petites observacions en el nostre dia a dia. Entenem que l’avaluació no és una tasca senzilla. Per això, omplim les nostres guies didàctiques amb suggeriments per ajudar-vos a fer aquestes observacions i avaluar tant continguts com dimensions, a poc a poc i al llarg de tot el curs. Ah! I recordeu que l’avaluació ha d’anar sempre a favor de l’aprenentatge!\nFeu servir la calculadora com a eina de treball?\nDesenvolupar la competència digital dels infants és un dels molts objectius que tenim a l’aula. Aquí, la calculadora hi juga un paper fonamental. Per nosaltres s’ha de convertir en una eina d’aprenentatge i el que cal tenir molt clar és quan, per què i amb quina finalitat última l’utilitzarem. Per exemple, a la proposta d’Innovamat introduïm l’ús de la calculadora a finals de CicleMitjà i ho fem principalment en 3 àmbits:\nCom a eina de verificació de càlculs.\nEn exercicis contextualitzats on els nombres són grans, i sempre després d’haver identificat quines operacions calen en cada cas.\nPer fer comprovacions de conjectures que hem fet amb patrons numèrics.\nCom contextualitzaríeu aquest problema (el dels triangles) dins d’una situació real? Potser els alumnes no troben sentit a trobar triangles sense cap objectiu clar, no?\nÉs important fer matemàtiques en diferents contextos i, sobretot, és important que aquests contextos tinguin sentit per als infants i estiguin adaptats a la seva realitat. Així, no sempre hauran de ser contextos de la vida real: a vegades també podran anar lligats a un conte, a un recurs interactiu, a un recurs literari, o a un joc o repte que els motivi en aquell moment.\nUn bon context per al repte dels triangles, per exemple, és el que proposem en el marc de les nostres Aventures. Us deixem aquí l’enllaç als vídeos que el presenten per si els voleu visualitzar Els Bmath i el retorn de les matemàtiques ▶ Vídeo 15 i Vídeo 16.


EL FALCONS SMATSA ES VOL CORONAR COM A CAMPIÓ DE CATALUNYA - Club Falcons Sabadell - Tennis Taula\nEL FALCONS SMATSA ES VOL CORONAR COM A CAMPIÓ DE CATALUNYA\nPosted on 9 de Juny de 2016 9 de Juny de 2016\nVol arrodonir una temporada on ha estat campió de Lliga i subcampió d’Espanya\nNou gran repte per al Falcons SMATSA que afronta el Campionat de Catalunya de Veterans de tennis de taula que es jugarà aquest cap de setmana a Calella. El conjunt de Sabadell afronta la cita amb l’objectiu de lluitar pel títol i aixecar la copa de campions en una prova amb un nivel altíssim. El Falcons SMATSA “A”, amb Joan i Mònica Weisz i Joan Barberà, és el primer cap de sèrie i a la fase de grups s’enfrontarà als potents Xarxa Malgrat i Canet, a més de l’Hospitalet. I el Falcons SMATSA “B”, format per Ignasi Weisz, Xavi Garcia i Andrés Cano, ha quedat enquadrat al grup amb l’Olesa, un dels candidats al títol, SCR El Ciervo “B” i Vilafranca. Amb un bloc molt compacte el Falcons “B” vol pujar al podi a Calella després d’un any espectacular on han aconseguit l’ascens a Primera Divisió.\nI és que el 2016 ha estat per enmarcar per als veterans del Falcons Sabadell. Campions de Lliga, ascens a 1a Divisió, Subcampions i tercers d’Espanya d’Espanya. Uns èxits amb noms i cognoms. Els germans Pere, Joan, Monica, Montse i Ignasi Weisz, juntament amb Xavi Garcia, Andrés Cano, Alex Menéndez i Joan Barberà han estat els protagonistes d’una temporada majúscula que tenen ara l’oportunitat d’arrodonir per treure matrícula.\nA més dels dos equips del Falcons SMATSA en la categoria de 40 anys, a Calella competiran en la categoria de 50 amb un trident format per Ramon Carceller, Santi Carol i Joan Carles Ballester. Al grup s’enfrontaran al potent SCR El Ciervo i a l’Agrupació Congrés B.\nPosted in Campionats de Catalunya and tagged Campionat de catalunya, Competicions, Noticies.\nEL FALCONS SMATSA “A” NOU… →


Leon Manso i els residus de l'abocador de Milà canten Junts pel Reciclatge\nLa plaça de la catedral de Ciutadella acollirà, el proper dissabte19 de novembre a les 12h, l’acte concert “Junts pel reciclatge” amb l’objectiu de conscienciar a la població sobre la necessitat de reciclar i donar una segona vida als envasos.\nEls residus de l’abocador de Milà continuen la seva campanya “revolucionària” per reclamar més consciencia i implicació ciutadana en l’acte de reciclar. En aquesta ocasió, la Plataforma de Residus Indignats de Menorca (PRIM), conjuntament amb el Consorci de Residus de Menorca i les entitats Ecoembes i Ecovidrio, s’ha mobilitzat per organitzar l’acte-concert “Junts pel reciclatge”, un acte de caire festiu per donar a conèixer la seva situació i promoure el reciclatge entre la població.\nL’acte concert serà conduït per la periodista Bàrbara Fernández i tindrà com a protagonista el cantautor ciutadellenc Leon Manso, autor de la cançó “Decideix Reciclar” (www.vimeo.com/174538749) que s’ha proclamat himne de la campanya La Revolució dels Residus.\nEn aquesta ocasió els residus també han demanat ajuda per fer sentir les seves reivindicacions a conegudes personalitats de la societat menorquina que, durant l’acte, donaran veu als residus. Entre elles es comptarà amb l’actriu menorquina Laura Pons que, com a portaveu de la plataforma, llegirà el manifest de “La Revolució dels Residus”, n’Andreu Forcada, membre del Consell Infantil Municipal de Ciutadella, que reivindicarà el dret dels envasos a tenir una segona vida i, entre d'altres, n’Antoni Cladera, fotògraf ciutadellenc. L'acte es clausurarà amb una mostra pràctica del potencial de materials reciclables que podem trobar dintre d'una bossa de fems i amb el parlament del Conseller de Medi Ambient i President del Consorci, en Javier Ares, demanant a la ciutadania la seva indispensable col·laboració.\nPrèviament a l’inici del concert, el grup de batucada “Esclat” també aportarà el seu gra d’arena amb una rua pels carrers peatonals del centre de Ciutadella.\nL’acte també comptarà amb una taula informativa del Consorci de Residus de Menorca i de la Reserva de Biosfera i amb una mostra dels residus que són condicionats a la planta de Milà pel seu enviament als recicladors, com a punt de partida d'una segona vida.\nDes del passat més de juny la “Plataforma de Residus Indignats de Menorca” (PRIM) ha promogut diverses accions en el marc de la campanya “La Revolució dels Residus” (www.larevoluciodelsresidus.com) per denunciar l'arribada diària a l’abocador de Milà de residus que no han estat reciclats. Els residus han manifestat, “Sabem que la producció de fems és inevitable. Tanmateix, una fracció molt important d'aquests fems pot reduir-se, reutilitzar-se o reciclar-se. I això només depèn de vosaltres. Nosaltres no podem decidir el nostre destí, vosaltres sí.”\nMaó, 10 de novembre de 2016


La Brutal | Paisatge teatral\nTag Archives: La Brutal\nLa Treva. Un pulitzer – o un butaca – en joc.\nUn dels temes de comentari recurrent és el dels reporters a les zones de conflicte. Quina part hi ha d’humanitat, de voler ensenyar la part més dura del món, quina part hi ha de servei o d’heroisme i quina part hi ha d’egoisme personal. Els veus retransmetre o fotografiar i et fan patir, imagines que un cap pervers els ha enviat a jugar-se la vida en pro d’un periodisme d’internacional que resulta molt més valuós que l’atipador periodisme esportiu, per posar un exemple. De cop i volta veus aquell reporter de Palestina , o d’Irak, o d’Afganistan, o de qualsevol racó de l’Àfrica en conflicte permanent i no voldries ser al seu lloc, els mitifiques, molt més que als que dirigeixen taules de tertulians o els que et van repetint les notícies en un canal de bucle informatiu. I quan aquell reporter aventurer – he dit aventurer? – canvia el micròfon de mà i fins i tot el casc protector, per un promter et sents alleugerit. Però un dia et comences a preguntar si realment el reporter ho ha escollit, fins i tot ho ha suplicat, ha demanat ser el primer de la llista per desplaçar-se a la zona de conflicte, com aquells que mantenen el nivell d’adrenalina desafiant muntanyes i parets de glaç o miren de demostrar que realment allò de que l’home podria volar no era cap tonteria.\nD’això va la Treva, el text de Donald Margulies, un dramaturg de Brooklin, que Julio Manrique posa damunt l’escenari de la Villarroel amb la seva mestria habitual. Els muntatges de l’Orson Welles català, destil·len modernitat, imaginació i van sempre embolicats d’una música i una il·luminació calculada al mil·límetre. Per ajudar-lo a transmetre emocions, dues parelles de cracks, on destaca la Mima Riera, un dels grans descobriments de la primera Kompanyia – això sona a exèrcit, que voleu que us digui – del Lliure, i que en el seu paper de Mandy assumeix la responsabilitat de dir el que tots hem pensat en alguna ocasió. La gran dama de l’escena és la Sarah Goodwin, la reportera que es juga la vida per mantenir “a tope” el seu nivell d’adrenalina mentre du a terme la tasca imprescindible de finestra al món més cruel del planeta. Està com sempre, fa un personatge creïble que t’acompanya fins el cor de la història, de la mà d’un David Selvas (James Dodd) que ja fa temps que és un gran, ens fan entrar a la història des del primer mig minut. El Ramón Madaula està brillant en el seu paper de l’editor Richard Ehrlich – no esperem menys d’un crack com ell – i ofereix moments per somriure d’aquells que tan agraden al públic de teatre – jo sóc el rar, ho accepto, i no entenc que es pugui riure quan es tracten determinats temes, però això ja ho parlarem un altre dia -.\nUn espectacle teatral s’aguanta damunt tres potes, el text i l’autor, la direcció i el repartiment. Els dos darrers eren garantia total i tot i no conèixer l’autor, no vaig dubtar a perseguir aquests muntatge, que degut a la meva baixa – van posar-me un maluc nou – he hagut de retardar fins el dia de Nadal, però crec que va ser un gran motiu per aixecar-se de la taula, i dur un grup dels 12 familiars més popers a la Villarroel.\nNo crec que tingueu massa dubtes en escollir aquest espectacle, segur que molts ja l’heu vist, però no us despisteu doncs el 15 de febrer, la Sarah Goodwin torna a agafar l’avió, aquest cop cap a Afganistan. L’Irak, ja serà història, com la pura realitat.\nPosted by carleslucasgiralt a 26 Desembre 2016 in 1. Crítiques\nEtiquetes: Clara Segura, David Selvas, Donald Margulies, Julio Manrique, La Brutal, Mima Riera, Ramón Madaula, Sala Villarroel\nSanta nit, plàcida nit de teatre\nS’acosta Nadal, sembla una afirmació gratuïta i fins i tot innecessària quan les llums del carrer, els anuncis de la tele – hòstia, acabo de confessar que miro la tele – i els aparadors de les botigues ens recorden que ha arribat l’hora de gastar-se la pasta per fer feliços als altres i sentir-nos contents, solidaris i tips com cada any.\nNadal vol dir regals, àpats impossibles, despeses inevitables, solidaritat amb els desafavorits – fins i tot la Marató de teletres va per aquestes dates – i vol dir Pastorets, aquest espectacle perdut en la nit dels temps, que embolcalla el Nadal d’una forma molt i molt especial.\nSanta nit, la creació de la Cristina Genebat, escrita a imatge i semblança de dos “pastorets” com el Marc Rodriguez i l’Ivan Benet – l’expert del grup – i posada en mans d’en Xavi Ricart i Julio Manrique, ens porta una imatge diferent del text més representat arreu de Catalunya, amb les seves diferents versions d’un dels naixements més coneguts del llegendari popular.\nUn equip compacte amb l’Ernest Villegas en un registre molt diferent del que ens té acostumats, on la seva veu prodigiosa deixa pas a una comicitat poc habitual, una Mireia Aixalà que just deixar el Timó d’Atenes, clava una actuació memorable especialment quan es posa la perruca rossa. L’Albert Ribalta ofereix un repertori de mímica facial impressionant, lluny també del seu Timó, i l’arcàngel Norbert Martínez acapara alguns moments impagables, de saxo i de discurs d’aquells que fan riure de tant seriosos que son.\nEn aquest cas no podem dir allò de que no es pot destacar ningú del treball coral de l’equip, o de la família com ells mateixos s’han anomenat aquest vespre, avui cal destacar-los a tots, en un treball complicat per l’espai, per les condicions del teatre, aconseguint un resultat d’aquells que fan i faran parlar.\nSanta nit son uns pastorets sense samarres ni barretines, sense ales ni espases, amb alguna banyeta i amb un rabadà que té por d’una iaia que ronca, un dimoni que mou coca, un àngel palestí que toca el saxo, i on una Maria fuig d’una clínica privada on la pressa per anar a celebrar el Nadal vol impedir-li el part natural a cop de cesària.\nUn espectacle fresc, que fa riure mentre posa el dit a la nafra d’uns quants problemes que mostra el món que vivim, una forma distesa i distreta de viure uns pastorets que cal descobrir en cada personatge, en cada situació doncs aquí no hi ha balls de dimonis, portals de Betlem ni pastors, i no es veu per enlloc “l’oli de la caldera on podeu fregir pebrots”.\nCal estrenar aquest espectacle per Nadal?, es pregunta l’equip artístic, possiblement no cal, aquest cop ha estat així i potser a partir d’ara, i pensant en allò de que Nadal ha de ser tot l’any, les noves versions dels pastorets mostraran el seu missatge a una platea en màniga curta.\nAplaudiment general i ben merescut a un treball important, fet amb la major precisió possible, una precisió que en els canvis de personatge i per això de vestuari i de localització, recorden aquells mítics canvis del Tricicle. Com be diuen els protagonistes, el públic veu l’espectacle de fora, quan en realitat hi ha un segon espectacle a dins, darrera de la cortina màgica. Potser caldrà plantejar-se l’exercici de mostrar també, l’espectacle paral·lel. Totalment recomanable per encarar les festes en bon estat de salut. Gràcies per fer-nos aquest regal de Nadal.\nPosted by carleslucasgiralt a 13 Desembre 2014 in 1. Crítiques\nEtiquetes: Bitò produccions, Club Capitol, Cristina Genebat, Ernest Villegas, Ivanm Benet, Julio Manrique, La Brutal, Marc Rodriguez, Mireia Aixalà, nAlbert Ribalta, Norbert Martinez, Pastorets, Santa nit, Xavi Ricart


Browse: Home » Nova Zelanda » Allotjament\nAuckland – Allotjats a casa de la Hellen (veue secció couchsurfing)\nMahurangi – Mahurangi Regional Park Campsite (12 NZ$/pers)***\nCamping molt bàsic davant de la platja, amb només dos banys químics, una pica i dos punts d’aigua. Accés tancat amb cadenat. Per pagar, cal trucar al Ranger, que et dóna el codi del cadenat i poses els diners en un sobre dins una bústia.\nWhananaki – Otamure Campsite (11 NZ$/pers)****\nCamping força gran, davant de la platja, amb banys químics, dutxa d’aigua freda i un parell de piques. Pertany als campings del DOC (Department of Conservation), però hi ha una persona que cobra a l’entrada.\nKarikari Peninsula – Mai Tai Bay Campsite (10 NZ$/pers)****\nCamping amb vistes espectaculars de la Mai Tai Bay, amb banys químics, dutxa d’aigua freda i un parell de piques (tot plegat molt net i en unes instal·lacions de fusta bastant noves). Pertany als campings del DOC (Department of Conservation), i si no està el Ranger a l’entrada, cal posar els diners en un sobre dins una bústia.\nAhipara – Ahipara Holiday Park (18 NZ$/pers)*****\nHoliday Park que pertany als KIWI Camps, i que està molt bé: zona comú amb llar de foc, WIFI gratis (100MB), dutxa d’aigua calenta, rentadores, cuina, barbacoa.\nShelly Beach – Shelly Beach Campsite ***\nCamping davant de la platja, que sembla més aviat un pàrquing que no un càmping. Però els lavabos estan molt bé, tot i que una mica lluny d’on deixes el cotxe. Suposadament s’havia de pagar a un cafè que hi ha al costat, però que quan vam arribar i marxar estava tancat.\nWaitakere Ranges – Log Race Road***\nZona on pots passar la nit amb la van, però que no és un càmping pròpiament dit. Només hi ha un lavabo (molt net, per cert).\nCoromandel Town – Shelly Beach Top Ten Holiday Park (18 NZ$/pers)*****\nHoliday Park que pertany als TOP TEN. No hi ha color entre això i un càmping dels parcs regionals o del DOC. Cuina, zona comú, dutxa d’aigua calenta (amb assecador!!), rentadores, secadora, amb accés a la platja. Wifi de pagament IAC (7NZ$ = 24h/100GB).\nStony Bay – Stony Bay Campsite (10 NZ$/pers)****\nCàmping dels DOC, molt gran, amb més de 190 llocs per acampar davant de la platja. Només té banys químics i alguna pica i l’aigua s’ha de bullir abans de beure-la. No hi ha ningú, es paga amb el sistema del sobre.\nWhangamata – Whangamata Motor Camp (18 NZ$/pers)****\nHoliday Park amb cuina força gran (nevera i congelador amb cadenat, et deixen una clau a recepció), dutxa calenta amb monedes (50 cèntims = 5-6 minuts) i zona comú una mica trista i vella.\nNgongotaha, Rotorua – Rotorua Family Holiday Park (15 NZ$/ pers)****\nHoliday Park molt tranquil a la vora del llac i a 6km de Rotorua, amb cuina petita i sense zona comuna. Dutxes d’aigua calenta separada dels banys, però tot força correcte. Wifi de pagament (6NZ$= 24h/500MB).\nRotorua – Rotorua Thermal Holiday Park (18 NZ$/ pers)*****\nHoliday Park una mica al sud de Rotorua, molt gran i ben equipat. Cuina gran, sales comunes àmplies, dutxa d’aigua calenta (amb assecador!), i tot molt net. Wifi de pagament.\nWhakapapa (Tongariro Nat. Park) – Whakapapa Holiday Park (19 NZ$/ pers)****\nHoliday Park al costat del Visitor’s Center del Tongariro National Park. Els llocs per aparcar la van són una mica petits, però la cuina és molt àmplia i que es fa servir també de zona comuna (amb calefacció). Dutxa d’aigua calenta, però als banys fa moooolt fred. La tercera nit que ens vam quedar ens van fer rebaixa de preu (17NZ$ per cap).\nWhanganui – Whanganui River TOP 10 Holiday Park (18 NZ$/ pers) *****\nHoliday Park al costat del riu. Instal·lacions molt bones: cuina amb molts estris i barbacoa, lavabos molt nets (amb assecador!) i com que era temporada baixa, ens van donar un “powered site” (terra d’asfalt) a preu de “tent site” (gespa). Wifi IAC (7NZ$ = 100GB/24h).\nPorirua, Wellington – Camp Elsdon (10 NZ$/ pers) **\nProbablement el pitjor càmping on hem estat. És l’opció més econòmica prop de Wellington (uns 20 minuts en cotxe). Cuina petita i força bruta. Lavabos i dutxes en contenidors, amb aigua per terra. En general, cutre.\nLower Hutt, Wellington – Wellington TOP 10 Holiday Park (30 NZ$/ pers) ****\nCabina amb 2 lliteres (una amb un llit doble a baix) amb baixera i coixins (sense edredó ni res, t’ho has de portar tu o llogar-ho). Calefacció a l’habitació. Instal·lacions molt bones, com tots els Top 10. Cuina gran i lavabos nets. A uns 15 minuts en cotxe del ferry per anar a l’illa sud.\nNelson – Pàrquing I-Site (Gratuït) **\nNo és un càmping, és el pàrquing del centre d’informació de Nelson. A l’aplicació CamperMate vam trobar que es podia dormir gratis allà. Hi ha uns lavabos públics i pots estar-hi a partir de les 17h i fins les 9h del matí següent. No hi ha cap cartell que ho indiqui, però no érem els únics que vam dormir allà aquella nit.\nTakaka – Takaka Caravan & Motel Park (15 NZ$/pers) ***\nCàmping correcte. Cuina correcta i neta amb l’inconvenient que no està tancada i hi fa fred a la nit (nosaltres vam anar-hi a la tardor). Dutxes i lavabos molt nets (contenidors prefabricats amb dutxa d’aigua calenta i lavabo a dins). La zona d’acampada és petita i estava una mica enfangada.\nPelorus Bridge – Pelorus Bridge Campground (10 NZ$/pers) *****\nAmb diferència, el millor càmping dels del DOC que hem anat. Lavabos perfectes (nous i nets), dutxes també i d’aigua calenta! Cuina àmplia i si hem de posar alguna pega, és que no té una zona comuna tancada, tot i que a la cuina hi ha espai suficient i bancs i taules per seure. Està situat al costat del Pelorus River, en un lloc molt maco on es poden fer algunes caminades curtes.\nSpring Creek, Blenheim – Spring Creek Holiday Park (14 NZ$/pers)**\nCàmping una mica cutre, tot feia una mica d’olor a ranci. Havia plogut i tenien la zona de gespa enfangada, així que ens van fer aparcar davant de les cabines, que no estaven ocupades. Dutxes de pagament (1NZ$=5min). Zona comuna petita i també força vella i cuina gran i neta.\nBlenheim – Blenheim Top 10 Holiday Park (19 NZ$/ pers)****\nCàmping molt gran, al costat del riu. Instal·lacions correctes, però una mica petites per un lloc tan gran. Lavabos i cuina nets, però una mica lluny de la zona d’acampada. Wifi IAC (5NZ$=100GB/24h) més econòmica que en altres TOP 10, perquè el propietari no ha acceptat la pujada de preu d’enguany.\nKaikoura – Alpine Pacific Holiday Park (19 NZ$/ pers)*****\nCàmping dels KIWI, al centre de Kaikoura. Cuina i lavabos grans i molt nets. Zona comuna integrada amb la cuina (amb TV). Ens van donar un “powered site” a preu de “tent site”, just al costat de les facilities. I amb un plus: piscina i SPA. La piscina estava tancada, però els dos jacuzzis (sense bombolles) estaven oberts fins les 20:30h. Reservant a l’I-Site, ens van donar 250MB de wifi gratis.\nChristchurch – 219 on Johns Motel and Holiday park (14 NZ$/ pers)**\nHoliday park bastant cutre, amb força residents permanents. Zona d’acampada molt atapeïda, i la gespa enfangada per la pluja. Cuina petita, zona comuna correcta i lavabos molt mullats (terra i paret). Opció molt justa però econòmica per visitar Christchurch. Situat a uns 10 km del centre de la ciutat.\nAkaroa – Akaroa Top 10 Holiday Park (32 NZ$/ pers)****\nCabina amb llit doble i llitera (només baixera i coixins), TV, nevera i calefactor. El preu és de 65NZ$ per nit, però vam trobar una oferta de 3×2 i ens va sortir per 43NZ$ la nit. Instal·lacions molt bones, com tots els TOP 10. Cuina espaiosa, lavabos i dutxes molt nets i zona comuna gran amb TV, sofàs i calefacció, amb vistes a la badia d’Akaroa. Wifi IAC (7NZ$ = 100GB/24h).\nMount Cook – Glentanner Park Centre (19 NZ$/ pers)****\nHoliday park a 18km del visitor’s centre del Mount Cook, és a dir, ideal per fer caminades al dia següent. Zona d’acampada amb parcel·les amb gespa, amb força espai i unes vistes a les muntanyes impressionants. Cuina àmplia, i zona comú gran, amb TV i llar de foc. Lavabos i dutxes correctes. Una mica car, però val la pena per la seva situació.\nGeraldine – Grumpy’s (15 NZ$/ pers)***\nCàmping una mica antic, però ben equipat. La zona d’acampada és de gespa, té una cuina una mica vella però amb plats, coberts, olles, paelles i de tot. A la sala comuna hi feia una mica de fred, però hi havia una taula de billar i s’hi podia jugar de franc.\nGreymouth – Kiwi Holiday Park (16 NZ$/ pers)****\nCàmping familiar petit, de la cadena Kiwi. Cuina correcta, i al costat la zona comuna amb sofàs i TV. Lavabos i dutxes correctes, jacuzzi gratuït i una estona de Wifi inclosa amb el preu.\nHaast – Haast River Top 10 Holiday Park (16 NZ$/ pers)****\nCàmping molt nou, amb lavabos i dutxes grans i impecables! Cuina correcta, però oberta a l’exterior (feia fred). Sala comuna molt gran amb TV, DVDs, jocs, llibres i amb calefacció! No hi ha cobertura de mòbil (en tota la zona) i per això la wifi és molt cara (va per satèl·lit).\nWanaka – Aspiring Campervan & Holiday Park (16 NZ$/ pers)*****\nCàmping gran i espaiós. Cuina molt petita i zona comú amb llar de foc i Sky TV, tot en un mateix espai (pudors cuina!!). Lavabos i dutxes molt nets i moderns. Wifi gratis! Jacuzzi i zona de rentat de cotxes gratis!\nHampden, Moeraki – Moeraki Boulders Kiwi Holiday Park (14 NZ$/ pers)***\nCàmping una mica vell, però correcte, perfecte per visitar els Moeraki Boulders. Cuina equipada però petita. Sala comuna amb TV i llibres, i calefacció. Lavabos i dutxes prefabricats, però molt nous. Al costat de la platja.\nDunedin – Dunedin Holiday Park & Motels (18 NZ$/ pers)***\nCàmping que està molt bé, però té un gran inconvenient: a les 21h tanquen totes les zones comunes (cuina i TV room) i no tens on ficar-te. La cuina és gran i està molt ben equipada, els lavabos i dutxes estan nets, i per aquest preu, no hi ha gaire cosa més a Dunedin. Wifi inclosa en el preu, però no anava gaire bé.\nQueenstown – Allotjats a casa de l’Èlia i el Joan


CLASSIC CLIMBER: de desembre 2012\nVia Diedre Audoubert (400 m. 6a/Ao) a la Paret de Catalunya (Montrebei)\nEscalar a Montrebei sempre és sinònim d'aventura garantitzada. És un indret salvatge on els seus itineraris són quelcom més que xifres i graus, amb un descens que es pot complicar si no el coneixem o si ens atrapa la nit. La via Diedre Audoubert és una de les més clàssiques de la paret i recorre un característic diedre força visible que el va superant amb elegància i en el qual trobarem també passos en xemeneia, en off-width i en fissura, la majoria d'ells de caràcter atlètic. Aneu-hi i gaudiu, no ús en penedireu.\nEl Diedre Audoubert a la Paret de Catalunya\nAproximació: des del prat de Sant Llorenç, que és on deixem el cotxe, el travessem a buscar un camí que neix al seu final i a la dreta. Aquest camí va a buscar el peu de la paret i el va vorejant. Quan passem la vertical del diedre (evident), s'ha de pujar per unes feixes que van d'esquerra a dreta (passos delicats, recomanable encordar-se) fins arribar a peu de via (uns 25 minuts).\nDESCRIPCIÓ DE LA VIA:\n1r. llarg: Se supera un desplomet amb Ao (un pitó) per sortir en lliure en Vº atlètic. Deixem a la dreta un evident diedre (via del Nazgul) i seguirem en diagonal esquerra fins arribar a la reunió (Vº/V+).\n2n. llarg: Seguir per una fissura (Vº) fins poc abans d'un sostret. Continuar per la dreta a cercar la reunió (llarg de Vº amb un pas de V+).\nJaume a l'inici del segon llarg (Vº)\n3r. llarg: Superem un petit muret (IV+) per després continuar en tendència cap a l'esquerra per un terreny fàcil (IIIº).\n4t. llarg: Comença recte amunt per dues fissures atlètiques paral·leles (V+) i s'abasta una fissura-xemeneia que queda a l'esquerra i que pugem fins el final (V+).\nJaume a la meitat del quart llarg (V+)\n5è llarg: Escalar directament una fissura vertical i ample. No trobarem cap assegurança (llarg de màxim Vº sostingut).\nJaume a la fissura del cinquè llarg (Vº)\n6è llarg: No seguir per la fissura que tenim al davant sinó per la fissura-xemeneia que queda a l'esquerra, i seguir-la fins el final. Reunió en un petit balcó amb vistes (llarg de màxim Vº).\n7è llarg: Sortim a la dreta de la reunió a buscar un diedre amb roca delicada al principi (Vº). Continuem pel diedre fins que es transforma en una xemeneia (Vº sostingut).\n8è llarg: Continuar pel diedre fins que es converteix en un off-width dur i atlètic (V+ i després 6a). Quan es tanca anar a buscar la placa de la dreta on trobarem algun espit (6a+ no obligat) i continuar per la xemeneia (V+).\nSortint de la xemeneia del vuitè llarg (6a+)\n9è llarg: Pujar recte amunt per un diedre amb vegetació al principi. Quan aquest es tanca fer un clar flanqueig delicat cap a la dreta a cercar una repissa (llarg de màxim Vº).\n10è llarg: Anar en diagonal a l'esquerra per terreny fàcil (IIIº) fins arribar a un diedre. Passos verticals per arribar a la reunió (Vº).\n11è llarg: Comencem el llarg en Ao per un tram atlètic i desplomat (pitons). Seguidament pujar mig en lliure (V+) mig en Ao (passos equipats i a equipar) fins que arriba un moment que hem d'anar en diagonal dreta a cercar una xemeneia-diedre (Ao i després V+) que desemboca en una canal. Farem reunió en uns arbres que trobarem.\nIniciant l'onzè llarg (Ao/V+)\n12è llarg: Llarg de tràmit, amb un passet de màxim IV+, fins arribar al bosc, el qual pugem un tros abans de muntar reunió.\nDescens: Pugem al llom i seguim un camí fressat, el qual després d'un pendent es converteix en una pista. Quan planeja trobem unes fites a la dreta, i les anirem seguint (alguna destrepada) per unes canals i tarteres, dirigint-nos sempre en direcció el prat de Sant Llorenç (aproximadament 45 minuts / 1 hora).\nMaterial utilitzat: joc d'aliens, camalots del 0,5 al 4 (repetits del 0,5 a l'1), una plaqueta recuperable i bagues savineres (en principi els pitons no fan falta).\nHorari: unes 7/8 hores.\nRessenya de la via: (actualitzada a partir de la ressenya del blog rocaineu):\nRESSENYA VIA DIEDRE AUDOUBERT\nPublicat per CLASSIC CLIMBER a 18:50 Cap comentari:\nVia de los Gómez (310 m. 6a/A2) al Tozal de Levante (Alacant)\nFantàstica escalada realitzada a principis d'any en una de les parets més emblemàtiques d'Alacant. Quan arriba el fred aquesta és una bona zona per anar a escalar en ple hivern. La via de los Gómez al Tozal de Levante (o també conegut com Single de Gaspar) és un itinerari exigent i compromès, que combina tant l'escalada en lliure obligada com l'artificial. A destacar l'espectacular travessa després del sostre on en un tram t'has de literalment arrossegar (pas conegut com "el paso del lagarto").\nTozal de Levante, senzillament espectacular\nAproximació: des del pàrquing agafem un cami paral·lel i a la dreta d'un torrent sec que baixa des del Tozal de Levante. Passem primer per la base de la Paret del Ponoig, després per la de la Torre de Enmedio, i arribem al peu del Tozal de Levante. (Uns 30/40 minuts).\n1r. llarg: Es supera un curt tram (màxim IV+) per arribar a una feixa amb vegetació on s'ha de flanquejar un bon tram cap a l'esquerra.\n2n. llarg: Es segueix flanquejant cap a l'esquerra fins arribar a un mur vertical i sostingut equipat amb algun pitó. (Llarg de V).\n3r. llarg: Es flanqueja cap a la dreta per després seguir pujant en diagonal dreta fins arribar a una repissa a la base d'un fort desplom. Algun pas amb roca discreta. (Llarg de V).\n4t. llarg: Supera un fort desplom en A2. Hi ha tant peces bones com precàries. Darrer pas per arribar a la reunió en lliure obligat de 6a.\nJaume en el tram d'A2 del quart llarg\n5è. llarg: Llarg totalment en travessa cap a l'esquerra. Aquí és on trobem el famós "paso del lagarto", tram on has de passar arrossegan-te estirat. Passos aeris i espectaculars. Després d'aquest llarg la retirada és força complicada. (Llarg de V+).\nA la travessa del cinquè llarg a la recerca del "paso del lagarto" (V+)\n6è. llarg: Llarg combinat d'A1 i lliure de V+ atlètic i obligat. Passos equipats i a equipar.\nJaume a la part final del sisè llarg (A1/V+)\n7è. llarg: Al principi lliure obligat pràcticament desequipat de V+ on s'ha de pujar amb decisió. S'arriba a una fissura delicada semiequipada (A1) amb algun pas en lliure. (Llarg de V+/A1).\n8è llarg: Llarg en diagonal cap a l'esquerra amb passos fins i equipats amb algun pitó. (Llarg de V+).\n9è i 10è llarg: El fem en un llarg. Tram força indefinit pràcticament desequipat i on ens hem de guiar per la intuïció. (Llarg de IV+ amb algun pas aïllat de V).\n11è llarg: Pujar recta amunt per terreny fàcil fins el final de les dificultats. (Llarg de màxim IV).\nAl final de la via. Al fons es pot distingir el Penyal d'Ifac\nDescens: Des del cim anar a buscar la canal que hi ha entre el Tozal de Levante i la Torre de Enmedio. Resseguir-la, i quan està a punt de tallar-se (no seguir recte) girar a l'esquerra per trobar a pocs metres una línia de tres ràpels (12m/40m/35m), que ens deixarà en el camí de pujada, el qual baixarem fins el pàrquing (aproximadament 1 hora 15 minuts des del cim).\nMaterial utilitzat: joc d'aliens, camalots fins el 2, una plaqueta recuperable, cordinillos i estreps.\nRessenya de la via: (elaboració pròpia):\nRESSENYA VIA DE LOS GÓMEZ\nPublicat per CLASSIC CLIMBER a 15:25 1 comentari:\nEtiquetes de comentaris: TOZAL DE LEVANTE\nVia Diedre Audoubert (400 m. 6a/Ao) a la Paret de ...\nVia de los Gómez (310 m. 6a/A2) al Tozal de Levant...\nVia Sant Baró (500 m. 6a/Ao) al Serrat de les Garr...


Neowise dos anys de dades | Nan Roig\nNeowise dos anys de dades\nPublicat el 15 d'abril de 2016 per Nan Roig\nNeowise dos anys de dades. La nau espacial a catalogat un total de 439 NEOs des que la missió va començar al desembre de 2013. 72 eren descobriments nous, i alguns han estat classificats com asteroides potencialment perillosos.\nEls NEOs són Objectes Propers a la Terra, es consideren Neos, els estels i asteroides que han estat empesos per l’atracció gravitatòria de planetes gegants del nostre sistema solar a òrbites que els permeten entrar al veïnatge de la Terra. Vuit dels objectes descoberts en l’últim any han estat classificats com asteroides potencialment perillosos (PHA), en funció de la seva grandària i com de prop les seves òrbites s’acosten a la Terra.\nDes de l’inici de la seva cerca al desembre de 2013, Neowise ha mesurat més de 19.000 asteroides i cometes en longituds d’ona infraroges. Més de 5,1 milions d’imatges d’infrarojos del cel es van recollir en l’últim any. Una nova pel·lícula, basada en les dades recollides, representa asteroides i cometes observats fins ara per Neowise.\nOriginalment anomenat “Infrared Survey Explorer (WISE)”, la nau espacial va ser llançada al desembre de 2009. Va ser col·locat en estat d’hibernació en 2011 després de completar la seva missió principal. Al setembre de 2013, es va reactivar i s’assigna una nova missió: ajudar els esforços de la NASA per identificar la població d’objectes potencialment perillosos propers a la Terra. Neowise també està caracteritzant asteroides i cometes coneguts prèviament per proporcionar informació sobre les seves mides i composicions.\nCrèdits: Jet Propulsion Laboratory\nTags: Asteroides, NEOs, NEOWISE, PHA, WISECategories: Observació, Sondes Espacials\tVídeo